cyanic-selkie/wikianc huggingface dataset:
Կրակե՛ք դաշնակահարի վրա
Կրակեք դաշնակահարի վրա (Tirez sur le pianiste), 1960 թվականի ֆրանսիական ֆիլմ՝ նկարահանված Ֆրանսուա Տրյուֆոյի կողմից։
Ֆիլմի գլխավոր դերակատարն է Շառլ Ազնավուրը։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում ։
Սյուժե
Ֆիլմը հիմնված է Դևիդ Գուդիսի "Ներքևում" վիպակի վրա։ Այն մի հայ ընտանիքի մասին է, որի զավակը՝ Ազնավուրի մարմնավորած Էդուարդ Սարոյանը, դժբախտ սիրո պատճառով վերջ է տվել դաշնակահարի իր հաջող կարիերային։ Ու ահա երբ թվում է, թե նա նոր սեր է գտել, և ամեն ինչ բարելավվում է, հաջորդում է ճակատագրի հերթական հարվածը...
Հղումներ
Կատեգորիա:Ֆրանսիական ֆիլմեր Կատեգորիա:1960 ֆիլմեր Կատեգորիա:Ֆրանսուա Տրյուֆոյի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսերեն ֆիլմեր Կատեգորիա:Ինքնասպանությունը հորինվածքներում Կատեգորիա:Ամերիկյան վեպերի էկրանավորումներ Կատեգորիա:Փարիզում նկարահանված ֆիլմեր Կատեգորիա:Ֆիլմեր Փարիզի մասին Կատեգորիա:Ֆրանսիական դրամա ֆիլմեր Կատեգորիա:Ֆրանսիական քրեական ֆիլմեր Կատեգորիա:Նուար ֆիլմեր Կատեգորիա:Սև-սպիտակ ֆիլմեր Կատեգորիա:Վեպերի էկրանավորումներ Կատեգորիա:Ֆրանսիական թրիլեր ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆրանսիական երաժշտական ֆիլմեր Կատեգորիա:Ֆրանսիական դետեկտիվ ֆիլմեր
Երջանիկ հույս
«Երջանիկ հույս», ամսագիր։ Լույս է տեսել 1961-1983 թվականներին, Բուենոս Այրեսում, 1983 թվականից՝ Փասադենայում (ԱՄՆ)։ Հայ ավետարանական եղբայրակցության եկեղեցիների միության պաշտոնաթերթ։ Ունեցել է կրոնական բովանդակություն, տպագրել է նաև լուրեր Եղբայրակցության վերաբերյալ։
Կատեգորիա:Արգենտինայի հայկական ամսագրեր Կատեգորիա:Հայկական կրոնական պարբերականներ Կատեգորիա:Պարբերականներ այբբենական կարգով
(7737) Սիրրահ
(7737) Սիրրահ (Sirrah), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,43507 ա. մ., առավելագույնը մոտենում է 1,9659 ա. մ. հեռավորության վրա և հեռանում 2,9042 ա. մ. ։ Արեգակի շուրջ մեկ ամբողջական պտույտ է կատարում 1387,92 երկրային օրվա ընթացքում, իր ուղեծրով շարժվելով միջինում 0,25938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,98° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆուտբոլի աշխարհի առաջնություն 2018 Խումբ E
Դիրք
1/8 երզափակչում`
Հանդիպումներ
Բոլոր ժամերը տեղի ժամանակով են :
Ծանոթագրություններ
Կատեգորիա:Ֆուտբոլի աշխարհի առաջնություն 2018 Կատեգորիա:2018 ֆուտբոլում
Հնչակ
Հնչակ, հասարակական-քաղաքական ամսաթերթ, կիսամսյա, տասնօրյա թերթ, սոցիալ-դեմոկրատական հնչակյան կուսակցության կենտրոնական օրգան։ Լույս է տեսել Ժնևում (1887-92), Աթենքում (1892-94), Լոնդոնում (1894-1904), Փարիզում (1904-15), Փրովիդենսում (ԱՄՆ, 1935-40)։ Խմբագիրներ՝ Ավետիս Նազարբեկյան (Նազարբեկ), Ռուբեն Խանազատ, Գաբրիել Կաֆյան, Ս. Հովյան, Ստեփանոս Սապահ-Գյուլյան և ուրիշներ։ Ի սկզբանե պարբերականի անվանումն առաջարկվում էր «Զանգ» կամ «Ահազանգ», բայց ի վերջո ընտրվեց «Հնչակը» ։
Քաղաքական գաղափարներ
«Հնչակի» շնորհիվ միջազգային հասարակայնությունը տեղեկացել է Կարինի ու Կոստանդնուպոլիսի հակակառավարական ցույցերի (Գում Գափու, 1890), Սասունի (1894), Զեյթունի (1895) ու Վանի (1896) ինքնապաշտպանության և, ընդհանրապես, հայդուկային շարժման մասին։
Գործունեության երկրորդ շրջանում (1935-40) թերթի հիմնական հարցը կրկին եղել է հայ ժողովրդի ազգային ազատագրական շարժումը, միաժամանակ քարոզել է բոլոր հայերին համախմբվել Հայաստանի շուրջ։
Արտաքին հղումներ
Կատեգորիա:Պարբերականներ այբբենական կարգով Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Շվեյցարիայի հայկական ամսագրեր Կատեգորիա:Հունաստանի հայկական ամսագրեր Կատեգորիա:Միացյալ Թագավորության հայկական ամսագրեր Կատեգորիա:Ֆրանսիայի հայկական ամսագրեր Կատեգորիա:ԱՄՆ-ի հայկական ամսագրեր Կատեգորիա:Սոցիալ-դեմոկրատ Հնչակյան կուսակցություն Կատեգորիա:Հայ ազատագրական շարժում
Հայկական ասմունք
Մովսես Խորենացին իր «Պատմություն Հայոց» երկում հայերի նախնիների քաջագործությունների և ազգային ավանդույթների մասին հիշատակություններում օգտագործել է «առասպելաբանել» բառը, որն ասմունքի հնագույն ձևն է։ Ասմունքը ծաղկման է հասել Տիգրանակերտի և Արտաշատի թատրոններին (մ. թ. ա. 1-ին դարի 60-50-ական թվականներ) զուգահեռ զարգացող ժողովրդական թատրոնում։ Իր չափածո դրամայում Տերտեր Գրիչ Երևանցու (14-րդ դար) օգտագործած «կարդէք ի մարդամիջի» և «պատմել ի մեջ հրապարակի» արտահայտությունները վկայում են հրապարակներում հանդիսատեսին կարդալ-պատմելու սովորույթը Հին Հայաստանում։ Ասմունքի զարգացումն արևելահայ և արևմտահայ թատրոններում կապված էր պրոֆեսիոնալ թատրոնի կազմավորման հետ։ Ասմունքով հանդես են եկել Պետրոս Ադամյանը, Աստղիկը, Սիրանույշը, Ազնիվ Հրաչյան, Արմեն Արմենյանը և ուրիշներ։
20-րդ դարի սկզբին ծնունդ է առել նաև ասմունքի տեսությունը։ Ռեժիսոր Ստեփան Քափանակյանը, լինելով նաև ասմունքող, դասավանդել է գեղարվեստական ընթերցանություն, բեմական խոսք, գրել հոդվածներ ասմունքի մասին։ Բեմական խոսքը թատերական հաստատություններում դասավանդվող հիմնական առարկաներից է (Արուս Ոսկանյան, Ռուզաննա Վարդանյան, ապա՝ Հրաչուհի Ջինանյան, Մետաքսյա Սիմոնյան, Հեղինե Հովհաննիսյան, Շահում Ղազարյան, Գրետա Մեջլումյան, Աննա Հեքեքյան և ուրիշներ)։ Ասմունքի ամենանշանավոր վարպետներից էր Սուրեն Քոչարյանը, որը կարդացել է գեղարվեստական երկերի սեփական մշակումները («Շեհերազադե», «Սասունցի Դավիթ», Հոմերոսի «Ոդիսական» և այլն )։ Նա իր արվեստով հայ իրականության մեջ ստեղծել է «Մեկ դերասանի թատրոնը»։ Նոր և նորագույն ժամանակներում ասմունքը դարձել է արվեստի առանձին ճյուղ։
Ասմունքի ոլորտում ճանաչված են Թ. Դեմուրյանը, Վերա Հակոբյանը, Հրաչուհի Ջինանյանը, Հայկուհի և Լ. Գարագաշները, Սուսաննա Գաբրիելյանը, Սվետլանա Խանումյանը, Վլադիմիր Աբաջյանը, Սիրվարդ Մեսրոպյանը, Շահում Ղազարյանը, ՀՀ վաստակավոր արտիստներ Գրետա Մեջլումյանը, Սիլվա Յուզբաշյանը, Արթուր և Հրաչուհի Ութմազյանները, Ազատ Գասպարյանը, Էլֆիք Զոհրաբյանը, Արմեն Քուշկյանը և ուրիշներ։
Կատեգորիա:Բանահյուսություն
Օլաֆ V թագավորի արծաթե հոբելյանին նվիրված մեդալ
Օլաֆ V թագավորի արծաթե հոբելյանին նվիրված մեդալ, Նորվեգիայի պետական պարգև:
Պատմություն
Նորվեգիայի Օլաֆ V թագավորի արծաթե հոբելյանին նվիրված միջոցառումը տեղի ունեցավ 1982 թ.-ին թագավորի թագադրման 25-ամյակի կապակցությամբ: Այդ օրվան նվիրված հաստատվեց Օլաֆ V թագավորի արծաթե հոբելյանին նվիրված մեդալ: Այն նախատեսված է թագավորական ընտանիքի անդամներին, պետական պաշտոնյաներին, դատավորներին, զինվորականներին և նորվեգական դեսպանատների աշխատողներին պարգևատրելու համար:
Նկարագրություն
Մեդալը շրջանաձև է և պատրաստված արծաթից: Վերին հատվածում պատկերված է թագավորական զինանշանը: Դիմային հատվածում պատկերված է թագավորը, որի շուրջ գրված է «OLAV • V • NORGES • KONGE •»: Մեդալի հակառակ կողմում՝ կենտրոնում պատկերված է Օլաֆ V թագավորի թագադրումը: Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին: Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով: Սալիկի վրա գրված է «1957-1982»:
Աղբյուրներ
արծաթե հոբելյան
Լուխլան
Լուխլան, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Electronic Entertainment Expo 2014
«Electronic Entertainment Expo 2014» («E3 2014»), համակարգչային խաղերի միջազգային 20-րդ ցուցահանդես Electronic Entertainment Expo (E3)։ E3-ը իրենից ներկայացնում է առևտրային ամենամյա ցուցահանդես համակարգչային խաղերի արտադրության մեջ, որը կազմակերպում և ղեկավարում է Entertainment Software Association կազմակերպությունը։ E3 2014-ը անց է կացվել 2014 թվականի հունիսի 9-ից 12-ը Los Angeles Convention Center-ում։ E3-ը համակարգչային խաղերի ծրագրավորողները օգտագործում են իրենց ապագա խաղերը և խաղային սարքային ապահովումները ցուցադրելու համար։
Microsoft
Microsoft-ը իր պրեսս-կոնֆերանսը անց է կացրել հունիսի 9-ին։ Կոնֆերանսի ընթացքում ցուցադրվեցին այնպիսի խաղերի թրեյլերներ, ինչպիսիք են՝ Forza Horizon 2, Evolve, Dragon Age: Inquisition, Sunset Overdrive, Project Spark, Ori and the Blind Forest, Halo 5: Guardians և Scalebound ։ Ինչպես նաև ցուցադրվեց Assassin's Creed: Unity, Sunset Overdrive, Կախարդը 3 և Tom Clancy's The Division խաղերի գեյմփլեյները։
Electronic Arts
Electronic Arts-ը անց կացրեց իր պրեսս-կոնֆերանսը հունիսի 9-ին ։
Ubisoft
Ubisoft-ի պրեսս-կոնֆերանսը անց կացվեց հունիսի 9-ին ։
Sony
Sony-ին իր պրեսս-կոնֆերանսը անց կացրեց հունիսի 10-ին ։
Nintendo
Nintendo-ն երկրորդ անգամ անընդմեջ հրաժարվեց պրեսս-կոնֆերանսից։ Դրա փոխարեն նա հունիսի 10-ին անց կացրեց առցանց-հեռարձակում։ Ընկերության նախագահ Սատորու Իոատան E3-ին չմասնակցեց չնշված առողջական խնդիրների պատճառով։ Nintendo-ն հաստատեց, որ չի պատրաստվում շարունակել Super Mario Galaxy խաղաշարքը ։
Հայտնի ընկերությունների ցանկ
Հիմնական մասնակիցների ցանկը, որոնք մասնակեցել են E3 2014-ին ։
Հայտնի խաղերի ցանկ
E3 2014-ի ընթացքում ցուցադրված խաղերի ցանկ ։
Ծանոթագրություններ
Կատեգորիա:2014 իրադարձություններ Կատեգորիա:2014 Կատեգորիա:Իրադարձություններ ԱՄՆ-ում Կատեգորիա:Լոս Անջելեսի մշակույթ
Աստերոիդների ցանկ (244201-244300)
Աստերոիդների ցանկ (244101-244200) * Աստերոիդների ցանկ * Աստերոիդների ցանկ (244301-244400)
Ռադիոմետրիա
Ռադիոմետրիա, ճառագայթաչափություն, ռադիոակտիվ աղբյուրներում նուկլիդների ակտիվությունը չափելու մեթոդների համախումբ։ Ռադիոմետրիայի հիմնադիրներ կարելի է համարել Է․ Ռեզերֆորդին և գերմանացի ֆիզիկոս Հ․ Գեյգերին, որոնք 1930 թ.-ին կայծային հաշվիչով առաջինն են որոշել 1 վրկ֊ում 1 գ Ra-ի առաքած а մասնիկների թիվը։ Ռադիոմետրական մեթոդները տարբերվում են ըստ աղբյուրի պատրաստման եղանակի («անվերջ բարակ» և «անվերջ հաստ» շերտերի, «Փորձանմուշների լրիվ գոլորշիացման» մեթոդներ են), չափումների երկրաչափական առանձնահատկությունների (որոշակի մարմնային անկյան և «Հյէ-հաշվի» մեթոդներ), կիրառվող ֆիզիկական երևույթների։
Ա- և Յ-ճառագայթիչների ակտիվության բացարձակ չափումների համար լայնորեն կիրառում են 4я-hաշվի մեթոդը, որի դեպքում գրանցվում են աղբյուրից ցանկացած ուղղությամբ առաքվող մասնիկները։ Ակտիվությունը որոշում են ճ== N/PK բանաձևով, որտեղ N-ը հաշվման արագությունն Է, P-ն՝ տրոհման սխեմայի ճշտումը, K-ն՝ կլանումները հաշվի առնող գործակիցը։ Պինդ ռադիոակտիվ աղբյուրների ակտիվությունը չափելու համար օգտագործում են գազապարպումային 4л-հաշվիչներ։ Այն դեպքերում, երբ նուկլիդների տրոհումն ուղեկցվում է կասկադային ճառագայթումով, կիրառվում է համընկնումների մեթոդը։ Երկու դետեկտոր ունեցող տեղակայանքները համալարում են այնպես, որ առանձին-առանձին գրանցվեն տարբեր բնույթի կամ տարբեր Էներգիայի ճառագայթումները։ Ակտիվությունը որոշում են А = —Fբանաձևով,12t N շ у r որտեղ Ni, Ыг-ը հաշվումների արագություններն են երկու դետեկտորներում, Ի1ւ2-ը համընկնումների հաշվման արագությունն Է, իսկ F-ը Ni/N2 հարաբերության ֆունկցիա Է։ Եթե աղբյուրներն ունեն զգալի ակտիվություն, կիրառվում է կալորաչափական մեթոդը, որը հիմնված է նմուշում նուկլիդի տրոհման հետևանքով առաջացած ջերմային Էֆեկտի չափման վրա։
Եթե հաջողվում է ստանալ մակրոքանսնությամբ նուկլիդ, վերջինիս ակտիվությունը որոշվում է A=XM բանաձևով (M-ը նուկ-լիդի ատոմների թիվն է նմուշում, X-ն՝ տրոհման հաստատունը)։ Այս մեթոդը կոչվում է կշռային, որովհետև M-ը հաշվում են՝ ելնելով աղբյուրում նուկլիդների կշռից։ Կշռային մեթոդը լինում է մասսպեկտրաչափական կամ Էմիսիոն սպեկտրային վերլուծական՝ եթե աղբյուրում նուկլիդի հարաբերական պարունակությունը որոշում են համապատասխանաբար մասսպեկաոաչափի կամ Էմիսիոն սպեկտրային վերլուծության միջոցով։ Ակտիվության զանգվածային չափումները հիմնականում իրականացնում են հարաբերական մեթոդներով՝ չափվող աղբյուրները համեմատելով Էտալոնային աղբյուրների հետ։ 7-ճառագայթման ուղեկցությամբ տրոհվող նուկլիդների ակտիվության հարաբերական չափումները սովորաբար կատարվում են իոնացման խցիկների, սցինտիլյացիոն հաշվիչների և կիսահաղորդչային դետեկտորների միջոցով։ P-Ճառագայթողtնուկլիդների դեպքում օգտագործում են իոնացման խցիկներն ու գազապարպումային հաշվիչները։ Ցածրէներգիական Յ-ճառագայթիչների (14C, 3H են) ակտիվության զանգվածային չափումներն իրականացվում են հեղուկային սցինտիլյացիոն հաշվման մեթոդով։ ի մեթոդները լայնորեն կիրառվում են ռադիոմետրիա նշակիր ատոմներով կատարվող հետազոտություններում, երկրաբանության, հնագիտության մեջ և այլ բնագավառներում՝ ամենաբազմազան խնդիրների լուծման համար։ Տես նաև Ռադիոակտիվություն։
Կատեգորիա:Ռադիոկենսաբանություն Կատեգորիա:Միջուկային ֆիզիկա
Բայազետ Կենտրոն
«Բայազետ» կենտրոն, լրիվ անվանումը՝ «Բայազետ» վերլուծական-հետազոտական հայկական կենտրոն (անգլերեն՝ "Bayazet" Armenian Analytical-Research Center, ռուսերեն՝ Армянский Аналитический Исследовательский Центр "Баязет") անկախ հասարակական կազմակերպություն, որը հիմնադրվել է 2021 թվականին Գավառում և հանդիսանում է Գեղարքունիքի մարզի առաջին ուղեղային կենտրոնը։  Կազմակերպությունը զբաղվում է Հայաստանի մարզային երիտասարդների շրջանում ֆունկցիոնալ և ինտելեկտուալ մտքի կազմակերպմամբ։
«Բայազետ» կենտրոնը իրականացնում է հասարակագիտական հետազոտություններ, հրապարակում զեկույցներ, կատարում վերլուծություններ, անցկացնում հարցազրույցներ, ինչպես նաև 6 լեզուներից (անգլերեն, ֆրանսերեն, գերմաներեն, իտալերեն, թուրքերեն և ադրբեջաներեն) թարգմանում, խմբագրում և հրապարակում է ինֆորմատիվ հոդվածներ։
«Բայազետ» կենտրոնի գործունեությունը նպաստում է գիտահետազոտական ոլորտի զարգացմանը մարզերում, փաստահեն որոշումների կայացմանը Տեղական ինքնակառավարման և պետական մակարդակներում` իրականացվող հետազոտական, վերլուծական աշխատանքների, տեղեկատվական հրապարակումների միջոցով ։
Կազմակերպությունը իր աշխատանքներում ներգրավում է նաև կամավորների՝ տալով նրանց փորձի փոխանակման, ինքնազարգացման, գիտահետազոտական աշխատանքներում ներգրավված լինելու և ինքնակրթվելու բացառիկ հնարավորություն ։
Պատմություն
2021 թվականի հունվարի 29-ին Գեղարքունիքի մարզկենտրոն Գավառում գումարվեց «Բայազետ» կենտրոնի հիմնադիր ժողովը, որին մասնակցում էին կազմակերպության հիմնադիրներ՝ Գլխավոր քարտուղար Վահրամ Հովեյանը  , Խորհրդի անդամներ Մարուսյա Հովհաննիսյանը և Տիգրան Չանդոյանը ։
2021 թվականի փետրվարի 10-ին Հայաստանի իրավաբանական անձանց պետական ռեգիստրի գործակալության կողմից «Բայազետ» վերլուծական-հետազոտական հայկական կենտրոնին շնորհվեց Հասարակական Կազմակերպության կարգավիճակ ։
2021 թվականի հուլիսի 1-ին կայացած Արտահերթ համագումարի ժամանակ կազմակերպության Խորհրդի երրորդ անդամ ընտրվեց Հասմիկ Իսրայելյանը , իսկ Վերստուգիչ հանձնաժողովի (ԿՎՀ) առաջին անդամ՝ Վարդան Գարեյանը , ով երկու տարի հետո ներկայացրեց ազատման դիմում և դադարեցրեց անդամակցությունը կազմակերպությանը։
2023 թվականի փետրվարի 11-ին ամփոփվեցին «Բայազետ» կենտրոն հասարակական կազմակերպության կառավարման մարմինների նոր ընտրությունների արդյունքները։ Էլեկտրոնային քվեարկությունը մեկնարկել էր փետրվարի 10-ին ժամը 13։00-ից և տևել 24 ժամ։ Ընտրություններին քվեարկելու իրավունք ունեին կազմակերպության 17 անդամներ՝ Հայաստանից և Սփյուռքից։ 17 անդամներից քվեարկեցին 15-ը։ Փակ և գաղտնի քվեարկության արդյունքում 15 կողմ, 0 դեմ ձայների հարաբերակցությամբ Գլխավոր քարտուղարի պաշտոնում վերընտրվեց Վահրամ Հովեյանը։ 14 կողմ, 1 դեմ ձայների հարաբերակցությամբ Խորհրդի առաջին անդամ ընտրվեց Տիգրան Չանդոյանը։ 13 կողմ, 2 դեմ ձայների հարաբերակցությամբ Խորհրդի երկրորդ անդամ ընտրվեց Հասմիկ Իսրայլեյանը։ 13 կողմ, 2 դեմ ձայների հարաբերակցությամբ Խորհրդի երրորդ անդամ ընտրվեց Ավետիք Խոստեղյանը։
Գործունեություն
«Բայազետ» կենտրոնի գործունեության գերակա ուղղությունները կարելի է խմբավորվել 4 հիմնական ոլորտների՝
Հետազոտություններ
«Բայազետ» կենտրոնը իրականացնում է ուսումնասիրություններ և վերլուծություններ քաղաքագիտության, տնտեսագիտության և սոցիոլոգիայի հատման միջակայքում, որոնք օգնում են Հայաստանի քաղաքացիական ղեկավարներին, քաղաքականություն մշակողներին և հասարակությանը` հասկանալու և լուծելու հայ հասարակության այն գլխավոր խնդիրները, որոնք իրենց մեջ պարունակում են մի շարք մարտահրավերներ ։ Աշխատանքները գրախոսվում և երաշխավորվում են գիտահետազոտական ինստիտուտների և ոլորտային հայտնի մասնագետների կողմից, ապա տպագրվում և հրապարակվում կենտրոնի պաշտոնական կայքէջում։ Կազմակերպությունը հնարավորություն է ընձեռում գիտահետազոտական աշխատանքով զբաղվող երիտասարդներին մնալ մարզում և ունենալ վարձատրվող աշխատանք։
Գրադարանագիտական աշխատանք
«Բայազետ» կենտրոնի գրադարանը Գեղարքունիքի մարզի ոչ պետական, ամենախոշոր հանրային գրադարանն է, որի ֆոնդերը ձևավորվել են տեղի բնակիչների անձնական գրադարանների, ինչպես նաև կրթական ու ուսումնական հիմնարկությունների նվիրատվությունների հիման վրա։ Իբրև գիտակրթական հասարակական կազմակերպություն,  «Բայազետը» ստեղծում է անհրաժեշտ պայմաններ գրքերի հավաքագրման, պահպանման և ընթերցողներին բոլոր հնարավոր ուղիներով հասանելի դարձնելու համար։ 2021 թվականի դեկտեմբերի 5-ին «Տարվա Կամավոր» Գյումրու մրցանակաբաշխության շրջանակներում Գեղարքունիքի մարզից հաղթող ճանաչվեց «Բայազետ» կենտրոնի կամավոր Լաուրա Մկրտչյանը՝ կենտրոնի կողմից իրականացվող հանրային հիբրիդային գրադարանի ստեղծման գործում ունեցած իր կամավորական աշխատանքի համար։
2023 թվականի հունվարի դրությամբ գրադարանն ունի 6950 միավոր գրականություն և 51 ակտիվ ընթերցող։
Իրազեկում
«Բայազետ» կենտրոնը տարածում է տեղեկատվական նյութեր, որոնք պարարտ հող են նախապատրաստում` հասկանալու թե ինչպես է փոխվում աշխարհը ։
Թարգմանություններ
Կենտրոնը իրականացնում և հրապարակում է թարգմանություններ անգլերեն, թուրքերեն, ֆրանսերեն, գերմաներեն, ռուսերեն և ադրբեջաներե ն լեզուներից ։ 2022 թվականին հուլիսի 18-ին առաջին անգամ հայ ընթերցողին ներկայացրեց համաշխարհային ճանաչում ունեցող Hermès ամսագրում հրապարկված Սերժ Մոսկովիչի (Serge Moscovici) հետ հարցազրույցի հայերեն թարգմանությունը, Թուրքիայի ժխտողական քաղաքականությունը դատապարտող՝ ԱՄՆ Քլարք համալսարանի թուրք հայտնի պատմաբան, դասախոս, պրոֆեսոր Ումիթ Քուրթի «Այնթափի կորուսյալ հայերը՝ մի տան անցյալի հետքերում» հոդվածի թարգմանությունը
Հարցազրույցներ
«[ՎԵՐԱ]իմաստավորելով զարգացման օրակարգը հարցազրույցների շարք, Գավառ 2022» ՝ առաջին հայալեզու ժողովածուն է Գավառի անցյալի, ներկայի և ապագայի մասին
Ոչ ֆորմալ կրթություն
«Բայազետ» կենտրոնը կազմակերպում է պանելային քննարկումներ, դասախոսություններ և տեղեկատվական հանդիպումներ, քանի որ ընդունում է, որ միայն ֆորմալ կրթական համակարգերը չեն կարող արձագանքել ժամանակակից հասարակության մարտահրավերներին և, հետևաբար, ողջունում է ոչ ֆորմալ կրթական պրակտիկայով բոլոր ամրապնդումները։
Կառուցվածք
Կազմակերպության կառավարման և վերահսկողական մարմիններն ընտրովի են, մնացած պաշտոնների նշանակման և ազատման իրավունքը վերապահված է Գլխավոր քարտուղարին։ Գլխավոր քարտուղարի հետ անհաղթահարելի տարաձայնությունների պարագայում Խորհրդի բոլոր անդամների կողմ լինելու դեպքում հրավիրվում է Համագումար ու քննարկման դրվում գլխավոր քարտուղարի պաշտոնանկության հարցը։
Համագումար
Կազմակերպության բարձրագույն կառավարման մարմինը բոլոր անդամների կամ նրանց կողմից ընտրված պատվիրակների համագումարն է, որին պատկանում է կազմակերպության կառավարման և գործունեության ցանկացած հարցի վերջնական լուծման իրավունքը։ Համագումարը հրավիրում և վարում է Գլխավոր քարտուղարը՝ բացառությամբ կանոնադրությամբ սահմանված դեպքերի։ Կազմակերպության Համագումարը կարող է հարցեր քննարկել և որոշումներ կայացնել, եթե Համագումարին մասնակցում են Կազմակերպության բոլոր անդամների կամ բոլոր պատվիրակների ընդհանուր թվի կեսից ավելին։ Որոշումներն ընդունվում են Համագումարի մասնակիցների ձայների պարզ մեծամասնությամբ։
Գլխավոր քարտուղար
Կազմակերպության գործադիր մարմնի ղեկավարը Գլխավոր քարտուղարն է, ով ընտրվում է Համագումարի կողմից 2 տարի ժամկետով։ Գլխավոր քարտուղարը ղեկավարում է կազմակերպության աշխատակազմը, իրականացնում է Կազմակերպության ընթացիկ գործունեության կառավարումը, այդ թվում՝ ֆինանսական գործունեությունը, ապահովում է Համագումարի, Կազմակերպության Խորհրդի կողմից ընդունված որոշումների և հանձնարարականների կատարումը, դրանց գործունեությանն ուղղված բոլոր հարցերի լուծումը։
Խորհուրդ
Կազմակերպության կոլեգիալ կառավարման մարմինն է, որի անդամները ընտրվում են Համագումարի կողմից 1 տարի ժամկետով։ Խորհուրդը հաստատում է Կազմակերպության ռազմավարական պլանը և հսկում դրա կատարման ընթացքը, ինչպես նաև քննարկում և որոշումներ է կայացնում Կազմակերպության անդամակցության հարցով։ Կազմակերպության խորհրդի նիստը կարող է որոշումներ կայացնել, եթե նիստին մասնակցում են Խորհրդի անդամների ընդհանուր թվի առնվազն 1/2-ը։ Որոշումներն ընդունվում են նիստին մասնակցող անդամների ձայների պարզ մեծամասնությամբ։ Կազմակերպության խորհուրդը իր հերթական նիստերը հրավիրում է ամիսը մեկ անգամ։ Որոշ դեպքերում կարող են հրավիրվել խորհրդի ընդլայնված նիստեր՝ Կազմակերպության առանձնացված ստորաբաժանումների ղեկավարների, ինչպես նաև Կազմակերպության այլ անդամների մասնակցությամբ։
Կազմակերպության վերստուգիչ հանձնաժողով (ԿՎՀ)
Կազմակերպության վերահսկողական գործառույթը վերապահված է ԿՎՀ-ին, որի անդամները զբաղվում են Կազմակերպության բոլոր անդամների իրավունքների պաշտպանությամբ, Կազմակերպության մարմինների և ստորաբաժանումների որոշումների օրինականության ապահովմամբ։
Կազմակերպության յուրաքանչյուր անդամ կամ աշխատակից կարող է դիմում ներկայացնել ԿՎՀ-ին, եթե նա համարում է, որ կազմակերպությունում՝
Անդամակցություն
«Բայազետ» կենտրոնի անդամ կարող է դառնալ Հայաստանի, ինչպես նաև օտարերկրյա ցանկացած քաղաքացի, ով ունի  ակադեմիական պատրաստվածություն ։ «Բայազետ» կենտրոնի անդամ դառնալու ցանկություն ունեցող անձը գրավոր դիմում է ներկայացնում Գլխավոր քարտուղարին՝ լրացնելով կազմակերպության կողմից մշակված դիմումի ձևաթուղթը։ Գլխավոր քարտուղարի դրական եզրակացության դեպքում թեկնածուն անցնում է մինչև 3 ամսյա փորձաշրջան։ Փորձաշրջանի ավարտին թեկնածուն ներկայանում է Խորհրդի նիստին, որի ժամանակ քվեարկությամբ տրվում է անդամի կարգավիճակ, կամ դիմումը մերժվում է։
Նովոմիխայլովկա (գյուղ, Ալթայսկի շրջան)
Նովոմիխայլովկա (Новомихайловка), գյուղ Ռուսաստանի Խակասիա հանրապետության Ալթայսկի շրջանի կազմում։
Բայազետ Կենտրոն
Սկանդալներ
2021 թվականի նոյեմբերին 28-ին լրագրողների հետ զրույցի ժամանակ Գլխավոր քարտուղարն անդրադարձավ հնչած քննադությանը։
Արտաքին հղումներ
Կատեգորիա:Հետազոտական կազմակերպություններ Կատեգորիա:Հայաստանի կազմակերպություններ Կատեգորիա:Վերլուծական կենտրոններ
Նովոմիխայլովկա (գյուղ, Ալթայսկի շրջան)
Բնակչությունը 2004 թվականին գրանցված տվյալներով կազմում էր 821 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ալթայսկի շրջանի բնակավայրեր
Թոգարմա
Թոգարմա (նաև՝ Թեգարամա, Գուրենա, Թեգ Արամա, Թեգարամմա, Թիլ Գարիմմի, Թիլ Գարիմմու, Տեգարամա, Տեգարամմա, Տեգարմա, Տիգարամա, Թորգոմի տուն), քաղաք և երկրամաս Հնագույն Հայաստանում, Վերին Եփրատ գետի հովտում, նրա աջ կողմում ։
Ստուգաբանություն
Թոգարմա անունը կազմված է «թոգ», որը նշանակում է ազգ, ցեղ, տուն, և «արմա» (արմեն ցեղի անունից) մասերից ։ Թորգոմ անձնանունը ծագում է եբրայերեն Thorgama ձևից, որի ճիշտ ընթերցումն է համարվում Togarma-ն։ Ըստ դրա` հունարեն տառադարձվել է՝ θοργaµá, θεργaµá, θοργoµá. իսկ հայերեն` Թորգոմա, որից էլ առաջացել է Թորգոմ անձնանունը ։ Որոշ հետազոտողներ կարծում են, որ ասուրա-բաբելական աղբյուրների Թիլ Գարիմմու տեղանունը ոչ մի կապ չունի Թոգարմա, Թորգամա անվանաձևերի հետ, համարելով դրանք լեզվական առումով տարբեր անվանաձևեր ։
Պատմություն
Թեգարամա քաղաքը առաջին անգամ հիշատակվում է Աշշուրի «կապադովկիական աղյուսակներում» (մ․թ․ա․ 20-18-րդ դարեր), իսկ մ․թ․ա․ 16-րդ դարից սկսած՝ խեթական աղբյուրներում ։ Թեգարամա երկիրը նույնացվում է Աստվածաշնչյան Թոգարմայի հետ (հայերեն թարգմանության մեջ՝ «Տուն Թորգոմայ»), որը հիշատակվում է մ․թ․ա․ 593 թվականով ։
Հայկական աղբյուրներում Թոգարման հիշատակվում է «Թորգոմի տուն» տարբերակով և ըստ հայ պատմական ավանդության, «Թորգոմի տուն»-ը համարվում է Հայաստանի հոմանիշ, իսկ հայերը անվանվում են «Թորգոմեան», «Թորգոմածին» ։
Խեթական Մուրսիլիս Բ (մ․թ․ա․ 1345-1320) թագավորի տարեգրության մեջ հիշատակվում է Թեգարաման, որը գրառված է նրա գահակալության իններորդ տարում տեղի ունեցած ռազմական գործողությունների համատեքստում։ Ըստ ժամանակագրության՝ հայասացիներն ավերում են Իշտիտինա մարզը և պաշարում Կանաուվարա քաղաքը։ Մուրսիլիսի հրամանով Վերին երկրում բանակ դրած խեթական զորքերը օգնության են հասնում պաշարված քաղաքին և պարտության մատնում հակառակորդին։ Այդ ընթացքում Մուրսիլիս Բ-ն, որը գտնվում էր Կիզզուվանտա երկրում, մեկնում է Կարքեմիշ։ Ապա վերադառնում է Կիզզուվանտա՝ կանգ առնելով Թեգարամայում։ Խեթական բանակի հրամանատար Նուվանզան իր զորքերով նույնպես ժամանում է Թեգարամա։ Բայց դեպի Հայասա արշավանքը հետաձգվում է։ Մուրսիլիս Բ-ն իր զորքերով մեկնում է Խարրանա ։
Ծանոթագրություններ
Կատեգորիա:Նախնադարյան Հայաստան
Լենկա Կոտկովա
Լենկա Սարունովա ( (մինչ ամուսնությունը Սարունովա), ), չեխ աստղագետ, աստերոիդների հայտնաբերող։ Աշխատում է Օնդրեյովի աստղադիտարանում։ 1994-2003 թվականներին հայտնաբերել է 248 աստերոիդ, որոնցից 37-ը հայտնաբերել է այլ չեխ աստղագետների հետ համատեղ ։ Դրանցից (9671) Հիմերան՝ Մարսի ուղեծիրը հատող (21804) Վացլավնոյման աստերոիդը, որը մտնում է Հիլդայի ընտանիքի կազմի մեջ, Լենկա Կոտկովան ուսումնասիրել է օդերևութաբանություն Պրահայի Կառլի համալսարանի մաթեմատիկայի և ֆիզիկայի ֆակուլտետում։ Դեռևս ուսման տարիներին սկսել է աշխատել Չեխիայի գիտությունների ակադեմիայի աստղագիտական ինստիտուտում և աստղադիտարանում Օնդրեյով քաղաքում, որտեղ նա զբաղվում էր տվյալների շտեմարանների ստեղծմամբ, ինչպես նաև սպեկտրոսկոպիկ և լուսաչափական հետազոտությունների արդյունքների մշակմամբ։ Ավելի ուշ ակտիվորեն մասնակցել է Երկրին մոտեցող աստերոիդների որոնումներին և դիտարկումներին, ինչպես նաև Պետր Պրավեցի և Պետր Կուշնիրակի հետ ուսումնասիրել է կրկնակի աստերոիդները։ Այս ժամանակահատվածում հայտնաբերել է իր հայտնաբերած աստերոիդների մոտ կեսը։
Այժմ նա աշխատում է աստղերի հետազոտությունների բաժնում՝ երկումետրանոց աստղադիտակի վրա, և զբաղվում է փոփոխական աստղերի հետազոտություններով, ինչի համար 2000 թվականին ստացել է «Cenu Zdeňka Kvíze» մրցանակը։
Նրա պատվին է անվանվել (10390) Լենկա աստերոիդը, իսկ մեկ այլ աստերոիդ (60001) Ադելկա կրում է նրա դստեր անունը ։
Արտաքին հղումներ
Կատեգորիա:Չեխ աստղագետներ Կատեգորիա:Աստերոիդ հայտնաբերողներ Կատեգորիա:Կին աստղագետներ
Հայերի ծագման մասին ավանդազրույցներ
Հայերի ծագման մասին ավանդազրույցներ կան մի շարք գրավոր աղբյուրներում, որոնցից հատկապես մեծ կարևորություն ունեն հայկական, հունական, վրացական ավանդազրույցները, քանի որ դրանք կարևոր սկզբնաղբյուրներ են։
Հայ ժողովրդի կազմավորում
Հայերը պատկանում են էթնիկ խմբի, որը Ուրարտուի կործանումից հետո, մ.թ.ա. 7-րդ դարի վերջում կամ 6-րդ դարի սկզբում կենսագործում է Հայկական լեռնաշխարհում և Հարավային Կովկասում ։ Հայերը իրենց անվանում են «հայ», իսկ երկիրը` «Հայաստան» կամ «Հայք»։ Մինչդեռ բոլոր ժողովուրդները, բացի վրացիներից, հայերին անվանում են «արմեն», իսկ նրանց երկիրը` «Արմենիա»։ Վրացիները հայերին անվանում են «սոմեխի», երկիրը` «Սոմխեթի»։
Հայկական ավանդազրույց
Ավանդազրույցների մեջ ամենահինը և արժեքավորը հայկական ավանդազրույցն է, որը հայտնի է նաև «Հայկ և Բել» առասպել անունով։ Այս ավանդազրույցը մեզ է հասել երկու սկզբնաղբյուրներից` Մովսես Խորենացու և Սեբեոսի աշխատություններից։
Հայկը հաղթանակի առիթով ճակատամարտի տեղում շինում է դաստակերտ և անվանում է Հայք։ Հենց Հայկի անունից էլ մեր ազգը անվանվեց հայ, իսկ երկիրը՝ Հայաստան ։ Բուն Հայոց թվականը սկսվում է հենց այդ օրից՝ Ք․ա 2492 թվականի օգոստոսի 11-ից։
Ավանդազրույցի մեջ պատմվում է նաև, թե ինչպես Հայկի որդին` Արմենակը, և նրա հաջորդ սերունդները, շարժվելով դեպի հյուսիս, բնակություն են հաստատում Արարատյան դաշտում և Հյուսիսիային Հայաստանի տարբեր մասերում, որտեղ և նրանց անունով են կոչվում առանձին գավառների և բնակավայրերի անունները։ Այսպես, օրինակ` Արմենակի անունով է կոչվում Արագած լեռը և Արագածոտն գավառը, Արամայիսի անունով` Արմավիրը, Շարայի անունուվ` Շիրակը, Գեղամի անունով` Գեղարքունիքը, Սիսակի անունով` Սիսականը, Արայի անունով` Այրարատը և այլն։ Ըստ ավանդության, Հայկի սերնդից էր նաև Արամը, որի կատարած քաջագործությունների համար էլ օտարները հայերին սկսում են անվանել արմեն, իսկ երկիրը` Արմենիա։
Հունական ավանդազրույց
Հայ ժողովրդի ծագման մասին մեզ է հասել նաև հունական ավանդազրույց, ըստ որի՝ հայերը ծագում են հույների մեջ մեծ սերը վայելող արգոնավորդներից մեկից։ Յասոնը և մնացած արգոնավորդներն իրենց Արգոն նավով ուղևորվում են Կոլխիդա, որտեղ փորձում են գտնել ոսկե գեղմը, ինչը համարվում էր անմահության և հավերժության խորհրդանիշը։ Արգոնավորդներից մեկը՝ Արմենոսը, որը Հունաստանի Թեսալիա մարզից էր, մնացած արգոնավորդների հետ միասին չի վերադառնում Հունաստան, այլ մնում է Հայկական բարձրավանդակում, որտեղ էլ ստեղծված պետությունը նրա անունով կոչվում է «Արմենիա», իսկ այդ երկրի բնակիչները՝ «արմեններ»։
Ք․ա․ I դարի հույն մատենագիր Ստրաբոնն ավելի մանրամասն է անդրադարձել այս պատմությանը՝ նշելով, որ իր սկզբնաղբյուրները Ալեքսանդր Մակեդոնացու արշավանքների պատմություններն են։ Դրա վառ ապացույցներից է նաև այն, որ Հելլենիզմի ժամանակաշրջանում հայտնվեցին և սկսեցին շրջանառվել նաև Պարսիկների ու մարերի հունական ծագման մասին նույնանման ավանդազրույցներ` Բալկանյան թերակղզուց գաղթած լինելու մասին։
Վրացական ավանդազրույց
Վրացական ավանդազրույցը գրի է առնվել վրաց մի շարք հեղինակների կողմից 9-11-րդ դարերում։ Ըստ այս ավանդազրույցի՝ հայերի նախահայր Հայկը, վրացիների նախահայր` Քարթլոսը, աղվանների նախահայր` Ռանոսը, եգերների նախահայր` Եգրեսը և կովկասյան մի քանի այլ ցեղերի նախահայրերը եղել են եղբայրներ, սերելով մի հորից` Թորգոմից։ Բաբելոնի աշտարակաշինությունից և լեզուների բաժանումից հետո` Թորգոմը, որդիներով և իր ամբողջ ժողովրդով հեռանում է Բաբելոնից և բնակություն է հաստատում Մասիս և Արագած լեռների միջև։ Սակայն շուտով Թորգոմի ժողովուրդը բազմանում է և տարածքը որտեղ բնակվում էին չի տեղավորում նրանց, ինչի պատճառով էլ նրանք ընդարձակում են իրենց բնակության սահմանները Սև ծովից մինչև Կասպից ծովն ու Կովկասյան լեռները։ Թորգոմի որդիները իրենց հոր մահից հետո մի քանի տարի անց ապստամբություն են բարձրացնում բռնակալ Նեբրովթի դեմ և մարտում սպանում նրան։ Նեբրովթին հաղթելուց հետո դյուցազն եղբայրները սկսում են հանգիստ և անկախ կերպով իշխել իրենց երկրներում փոխադարձաբար օգնելով միմյանց։
Այս ավանդազրույցի հիմնական արժեքը այն է, որ այնտեղ հիանալի կերպով արտահայտված է հայ և վրաց ժողովուրդների դարավոր բարեկամությունը, նրանց փոխադարձ օգնությունը և համատեղ պայքարը օտար նվաճողների դեմ։
Աղբյուրներ
Կատեգորիա:Հայոց պատմություն Կատեգորիա:Ավանդազրույցներ Կատեգորիա:Հայերի ծագումնաբանություն
Կոքս
Կոքս (գերմաներեն՝ Koks, անգլերեն՝ coke), բարձր ամրությամբ արհեստական պինդ վառելանյութ. ստանում են իներտ միջավայրում (առանց օդի մուտքի) բնական վառելանյութերը կամ դրանց մշակման արգասիքները բարձր ջերմաստիճաններում (950-1050 °C) տաքացնելիս։ Ըստ հումքի տեսակի, տարբերում են՝ քարածխակոքս, էլեկտրոդային կպրակոքս և նավթակոքս։ Քարածխակոքսի իրական հարաբերական խտությունը 1800-1950 կգ/մ3 է, միջին ծակոտկենությունը՝ 49-53%, այրման ջերմությունը՝ մոտ 7000 կկալ/կգ, վառվող զանգվածինը՝ 8000 կկալ/կգ։ Վառվող զանգվածում ածխածնի պարունակությունը 96% ից բարձր է, ցնդող նյութերի ելքը 0, 8-1, 0% ։ Քարածխակոքսը հիմնականում կիրառում են դոմնային պրոցեսում (դոմնային կոքս)՝ թուջ ձուլելու համար, որտեղ այն միաժամանակ վառելանյութ է և երկաթահանքի վերականգնիչ։ Քիչ քանակությամբ քարածխակոքս օգտագործում են ձուլարաններում, քիմիական արդյունաբերության մեջ, գունավոր մետալուրգիայում և այլուր։ էլեկտրոդային կպրակոքսը և նավթակոքսը, ի տարբերություն քարածխակոքսի, ունեն ածխածնի մեծ պարունակություն և հետևաբար ավելի փոքր մոխրայնություն (մինչև 0, 3%, նավթակոքսում՝ 0, 8%)։ էլեկտրոդային կրակոքսն ստանում են քարածխի բարձրահալ կուպրը կոքսացնելով, նավթակոքսը՝ հեղուկ նավթամնացորդները և կուպրը կոքսացնելով։ Նավթակոքսն ստացվում է նաև նավթի թորման նյութերի կրեկինգից կամ ջերմային մշակմամբ։ Կիրառվում են էլեկտրոդների արտադրության մեջ։
Կատեգորիա:Վառելանյութեր Կատեգորիա:Ածուխ Կատեգորիա:Մետալուրգիա Կատեգորիա:Արդյունաբերական հեղափոխություն Կատեգորիա:Չինական հայտնագործություններ
Սամվել Հարությունյան (ազատամարտիկ)
Սամվել Սերյոժայի Հարությունյան (ՉԱՎՈՒՇ, ապրիլի 1, 1966, Երևան, Արցախյան ազատամարտի մասնակից, Արաբո ջոկատի ազատամարտիկ, ՀՀ բանակի կապիտան (1999 թ.)։
Գործունեությունը
1983 թվականին ավարտել է Երևանի թիվ 81 միջնակարգ դպրոցը, 1984 թվականին՝ ԴՕՍԱԱՖ-ի ավտոդպրոցը։ 1984-1986 թվականներին ծառայել է խորհրդային բանակում, եղել է տանկիստ։ 1986-1994 թվականներին եղել է Երևանի Հայէլեկտրագործարան միավորման թիվ 31 տեղամասի փականագործ-գործիքագործ։ 1994 թվականին ծառայության է անցել ՀՀ ներքին գործերի նախարարության համակարգում։ 1994 թվականին եղել է Սևանի ռեգիոնալ վարչության հատուկ ջոկատի հրամանատար, 1994-1996 թվականներին՝ Երևան քաղաքի Խորհրդային շրջանի ներքին գործերի բաժնի պարեկա-պահակային ծառայության վաշտի հրամանատար, 1996-1997 թվականներին` Երևանի քաղաքային վարչության հատուկ գումարտակի հրամանատար։ 1997 թվականին փոխադրվել է ՀՀ պաշտպանության նախարարության համակարգ։ 1997-2001 թվականներին եղել է ռազմական ոստիկանության հատուկ գումարտակի հրամանատարի տեղակալ, 2001-2002 թվականներին` նույն գումարտակի հրամանատար, 2002 թվականին՝ ռազմական վարչության պետի սպառազինության գծով տեղակալ։ /2002 թվականին արձակվել է պահեստազոր/։ 2006-2007 թվականներին եղել է «Հայէլեկտրացանցեր» միավորման «Արևմուտք» մասնաճյուղի Շենգավիթի 26-րդ տեղամասի պետ։ 1990-1994 թվականներին մասնակցել է Արցախյան ազատամարտին։ Եղել է «Արաբո» ռազմականացված ջոկատի հատուկ խմբավորման հրամանատար։ Մասնակցել է ԼՂՀ Շահումյանի շրջանի Բուզլուխ-Մանաշիդ գյուղերի (1990 թվականի հոկտեմբեր), Զոդի (1991 թվականի հունվար), Մարտակերտի շրջանի Լևոնարխ-Հակոբ Կամարի գյուղերի (1992 թվականի ապրիլ-մայիս), Կապանի Դավիթ Բեկ գյուղի (1993 թվականի մարտ-հունիս), Քարվաճառի (1994 թվականի հունվար-մարտ) պաշտպանական և հարձակողական մարտերին։ «Արծիվ-Մահապարտ» գումարտակի կազմում մասնակցել է Մարտակերտի շրջանի Հարությունագոմեր-Վաղուհաս գյուղերի պաշտպանական մարտերին (1992 թվականի հունվար-փետրվար)։
Ծանոթագրություններ
Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից Կատեգորիա:Մարտական ծառայության մեդալակիրներ
Վարակվածը
«Վարակվածը» (Maggie), ամերիկյան հետապոկալիպտիկ սարսափ ֆիլմ, որի ռեժիսորն է Հենրի Հոբսոնը։ Գլխավոր հերոսներին մարմնավորել են Առնոլդ Շվարցենեգերը, Աբիգեյլ Բրեսլինը և Ջոլի Ռիչարդսոնը։ «Վարակվածը» Շվարցնեգերի խաղացած երկրորդ սարսափ ֆիլմն է։
Ֆիլմի համաշխարհային պրեմիերան պետք է կայանար 2014 թվականի Տորոնտոյի կինոփառատոնին, բայց Lionsgate-ը գնեց ամերիկյան բաշխման իրավունքները և ֆիլմը փառատոնի ծրագրից հեռացրեց ։ Փոխարենը, ֆիլմի պրեմիերան կայացավ ապրիլի 23-ին, 2015 թվականի Տրիբեկա կինոփառատոնի ժամանակ ։ Հաջորդաբար, ֆիլմը ցուցադրվեց մի շարք կինոթատրոններում և VOD ծառայություններում 2015 թվականի մայիսի 8-ից սկսած։
Արտադրություն
Նկարահանումը սկսվեց 2013 թվականի սեպտեմբերի 23-ին։
Արձագանք
Ֆիլմը ստացավ տարբեր կարծիքներ և քննադատների արձագանքներ։ Rotten Tomatoes կայքէջում ֆիլմը ստացել է 53% վարկանիշ ըստ 76 քննադատությունների 5.6/10 միջին նիշով։
Ջենա Քոուլման
Ջենա-Լուիզ Քոուլման (Jenna-Louise Coleman, ), անգլիացի դերասանուհի, որը հայտնի է «Դոկտոր Ով» հեռուստասերիալում կատարած Կլարա Օսվալդի, ինչպես նաև «Վիկտորիա» համանուն պատմական դրամայի հիման վրա նկարահանված հեռուստասերիալում կատարած Վիկտորյա թագուհու դերերով։
Վաղ կյանք
Ջենա Քոուլմանը ծնվել է 1986 թվականի ապրիլի 27-ին Անգլիայի Լանկշիր կոմսության Բլեքփուլ քաղաքում՝ Կարեն և Կիտա Քոուլմանների ընտանիքում ։ Նա ունի ավագ եղբայր՝ Բենը ։ Հաճախել է Առնոլդի դպրոց, որտեղ եղել է ավագ ։
Վարակվածը
Արտաքին հղումներ
Կատեգորիա:Ամերիկյան սարսափ ֆիլմեր Կատեգորիա:2015 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր զոմբիների մասին Կատեգորիա:Հետապոկալիպտիկ ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:2015 դրամա ֆիլմեր Կատեգորիա:Ֆիլմ-հակաուտոպիա
Ջենա Քոուլման
Կարիերա
Ջենայի առաջին դերը, որը նրան Մեծ Բրիտանիայում բերել է հայտնիություն, դարձել է «Էմերդեյլ» սերիալում խաղացած Ժասմին Թոմասի դերը, որը նա կատարել է 2005-2009 թվականներին։ Այս դերի համար 2006 թվականին նա «Լավագույն դեբյուտ» կատեգորիայում առաջադրվել է «British Soap Awards»-ի և «Ամենահայտնի նորեկ» կատեգորիայում՝ «Ազգային հեռուստատեսային մրցանակի» ։ 2009 թվականին «British Soap Awards»-ը նրան ներառել է «Լավագույն դերասանուհի», «Ամենասեքսուալ դերասանուհի» և «Դրամատիկական սերիալում լավագույն խաղ» անվանակարգերում, իսկ «TV Choice Awards»-ը՝ «Լավագույն դերասանուհի» անվանակարգում։
2009 թվականին դերասանուհին միացել է BBC-ի «Վաթերլո փողոց» սերիալի անձնակազմին՝ իր 23 ամյակին խաղալով աշակերտուհի Լինդսի Ջեյմսի դերը ։ 2010 թվականին BBC-ին Քոուլմանին ներառել է Ջոն Բրեյնի «Ճանապարհ դեպի վեր» վեպի հեռուստաադապտացիայի կազմի մեջ, որտեղ նա խաղացել է Սյուզան Բրաունի դերը, սակայն սկզբնապես սերիալը եթեր չի հեռարձակվել իրավական տարաձայնությունների պատճառով։
2011 թվականին մեծ էկրանով կայացել է Ջենայի առաջնաելույթը։ Նա նկարահանվել է «Կապիտան Ամերիկա։ Առաջին վրիժառուն» ֆիլմի Քոննիի դերում։ Նույն թվականին խաղացել է «Տիտանիկ» չորս սերիայից կազմված սերիալի Էննի Դեզմոնդի դերը և Xenoblade Chronicles տեսախաղի անգլիական տարբերակում հնչյունավորել է Մելիայի կերպարին ։
2012 թվականի մարտի 21-ին կայացած մամուլի կոնֆերանսի ժամանակ «Դոկտոր Ով» բրիտանական գիտաֆանտաստիկ հեռուստասերիալի գործադիր պրոդյուսեր Սթիվեն Մոֆաթը հայտնել է, որ Ջենա-Լուիզ Քոուլմանը ստացել է տասնմեկերորդ բժշկի նոր ուղեկցուհու դերը ։ Նա փոխարինել է Քարեն Գիլանին և Արթուր Դարվիլին, որոնք սերիալը լքել են յոթերորդ եթերաշրջանի հինգերորդ սերիայից հետո, և ուղեկցուհու դերը սկսել է խաղալ 2012 թվականի սուրբծննդյան թոաղրկումից, սակայն նրա առաջին հայտնվելը կայացել է յոթերորդ եթերաշրջանի՝«Հեռավոր մեկուսարան»-ի առաջին սերիայում։ Մինչև 2013 թվականի հունիսը նա օգտագործել է իր ամբողջական անունը՝ Ջենա-Լուիզ Քոուլման։ Նոր բեմական անվան օգտագորման սկսվելուց հետո նրա առաջին հատնվելը մակագրություններում դարձել են «Դոկտոր Ով» սերիալի 50-ամյակին նվիրված հատուկ թողարկման տիտրերը ։ Ջենան ութերորդ եթերաշրջանում դերը շարունակել է խաղալ նոր տասներկուերոդ բժշկի հետ, որը խաղացել է Փիթեր Կապալդին ։ 2014 թվականի ավարտին հայտնի է դարձել, որ Քոուլմանը մնալու է նաև ամբողջ իններորդ եթերաշրջանում ։
2015 թվականի սեպտեմբերի 18-ին սերիալի պաշտոնական կայքը հաստատել է, որ «Դոկտոր Ով»-ի իններոդ եթերաշրջանը դերասանուհու համար կդառնա վերջինը, որտեղ խաղացել է Կլարա Օսվալդի դերը ։ Հաջորդ նախագիծը նրա համար դարձել է ITV ալիքի «Վիկտորիա» նոր պատմական դրաման, որում նա կատարել է երիտասարդ Վիկտորիա թագուհու դերը  ։
Ծանոթագրություններ
Կատեգորիա:21-րդ դարի դերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:Բրիտանացի կինոդերասանուհիներ Կատեգորիա:Անգլիացի կինոդերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի դերասանուհիներ
Խոզաթ
Խոզաթ, գյուղաքաղաք Արևմտյան Հայաստանում, Խարբերդի վիլայեթի Դերսիմ լեռնաստանի արևմտյան մասում, Արածանիի աջակողմյան վտակներիի աջ օժանդակներից մեկի ակունքի շրջանում, Խարբերդից մոտ 42 կմ հյուսիս։ Հնում կոչվել է Խոզան։ Ոմանց մոտ համարվել է ավան, գյուղաքաղաք, իսկ ոմանց մոտ էլ քաղաք։
Տնտեսություն
Հայերն զբաղվում էին առևտրով, արհեստներով, երկրագործությամբ և այգեգործությամբ։ Քրդերի հիմնական զբաղմունքը անասնապահությունն էր։ Գավառից և նրա սահմաններից դուրս հայտնի էին Խոզաթի բուրդը, գորգերը, մրգերը, հատկապես ընկույզը։ XIX դարի 80-ական թվականներին ուներ մոտ 50 խանութ ու կրպակ, մի քանի տասնյակ արհեստանոցներ, շուկա։
Պատմամշակութային կառույցներ
Հայերն ունեին 2 եկեղեցի, որոնցից մեկը փայտաշեն ս. Փրկիչ անունով, իսկ մյուսը քարակերտ ս. Գևորգ անունով։ Գյուղաքաղաքում գործում էր հայկական ուսումնարանը, որն ուներ 70-80 աշակերտ։ Գյուղաքաղաքի շրջակայքում կան 6 եկեղեցու ավերակներ, որոնք ցույց են տալիս, թե Խոզաթը անցյալում ավելի շեն ու խոշոր է եղել։
Աղբյուրներ
Կատեգորիա:Արևմտյան Հայաստանի գյուղեր Կատեգորիա:Թուրքիայի քաղաքներ Կատեգորիա:Թուրքիայի քրդաբնակ բնակավայրեր
Գարի Հուգ
Գարի Հուգ (Gary Hug, ), ամերիկացի աստղագետ, գիսաստղերի և աստերոիդների հայտնաբերող, աշխատում է Ֆորփոյնթ աստղադիտարանում։ 1998 թվականից 2010 թվականները հայտնաբերել է ընդհանուր առմամբ 209 աստերոիդ, որոնցից 48 հայտնաբերել է այլ աստղագետների հետ համատեղ ։ Բացի դա 1999 թվականի հունվարին համատեղ իր գործընկերոջ Գրեմ Բելի հետ հայտնաբերել է կարճ պարբերությամբ 178P/Հուգ–Բել գիսաստղը։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ
2015 թ. NBA դրաֆթ
'''2015 թ. NBA-ի դրաֆթը''' տեղի ունեցավ 2015 թվականի հունիսի 25-ին՝ Նյու Յորքի Բրուքլին թաղամասի «Բարքլեյս սենթր» մարզապալատում։ Միացյալ Նահանգների տարածքում ցուցադրվել է «ESPN» կաբելային հեռուստաալիքով։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։ Վիճակահանությունը տեղի էր ունեցել նույն թվականի մայիսի 19-ին, ինչի արդյունքում առաջին ընտրության իրավունքը պատմության մեջ առաջին անգամ շնորհվում է «Մինեսոտա Թիմբերվուլվզ» ակումբին, որը նախորդ մրցաշրջանում Քևին Լավի դիմաց «Կլիվլենդ Կավալիերսից» ստացել էր 2013 և 2014 թվականների դրաֆթներում առաջինն ընտրված Էնթոնի Բենեթին և Էնդրյու Ուիգինսին։ Վիճակահանությամբ 2-րդ, 3-րդ և 4-րդ ընտրության համարները շնորհվել էին համապատասխանաբար «Լոս Անջելես Լեյքերս», «Ֆիլադելֆիա Սևնթի Սիքսերս» և «Նյու Յորք Նիքս» ակումբներին։
Օգտագործելով առաջին ընտրության իրավունքը, «Մինեսոտա Թիմբերվուլվզն» իր թիմ է զորակոչում դոմինիկյան արմատներով ամերիկացի Կարլ-Էնթոնի Թաունսին՝ Կենտուկիի համալսարանից։ Չորրորդն ընտրված Կրիստապս Պորզինգիսը դառնում է NBA-ի դրաֆթների պատմության մեջ առաջին ռաունդում ընտրված երկրորդ լատվիացին (Անդրիս Բիեդրինշից հետո), իսկ 52-րդ համարի ներքո ընտրված Սաթնամ Սինգհ Բհամարան դառնում է դրաֆթավորված առաջին հնդիկ մարզիկը։ Ընտրված նորեկ բասկետբոլիստներից հինգը ներկայացնում էին Կենտուկիի համալսարանը։
Արտաքին հղումներ
Կատեգորիա:Բասկետբոլի ազգային ասոցիացիայի դրաֆթներ
Հարություն Խաչատրյան (մանկավարժ)
Հարություն Թովմասի Խաչատրյան, հայ մանկավարժ, ԽՄԿԿ անդամ (1941), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։
Կենսագրություն
Հարություն Խաչատրյանը ծնվել է 1921 թվականին, Մեղրու շրջանի Տաշտուն գյուղում։ 1930 թվականին հոր մահից հետո Հարությունը ուսմանը զուգընթաց կատարել է տարբեր աշխատանքներ։ Ավարտել է Լիճքի միջնակարգ դպրոցը և 1939 թվականին ընդունվել Երևանի պետական համալսարանի պատմության ֆակուլտետը, առաջին կուրսից 1939 թվականին զորակոչվել է կարմիր բանակ, ծառայել է Արևմտյան Բելոռուսիայի Սլոնիմ քաղաքում, 10-րդ բանակի 29-րդ դիվիզիայի 106-րդ հետևակային գնդում։ Սովորել է գնդի դպրոցում, ստացել սերժանտի կոչում ։
10-րդ բանակի 304-րդ առանձին զենիթային դիվիզիայում նշանակվել է մարտկոցի հրամանատար և պատերազմի սկզբին մասնակցել Բրեստի պաշտպանության համար մարտական գործողություններին, որի համար պարգևատրվել է «Խիզախության համար» մեդալով, ապա մասնակցել է Սմոլենսկի, Մոսկվայի պաշտպանությանը։ Խիզախության համար պարգևատրվել է Կարմիր աստղի շքանշանով և «Խիզախության համար» երկրորդ մեդալով։ 1941 թվականի նոյեմբերի 6-ին Մոսկվայի պաշտպանության օրերին ընդունվել է կուսակցության շարքերը։ 1945 թվականին Խաչատրյանը Անդրբայկալյան ռազմաճակատի զորամիավորման կազմում մասնակցել է Ճապոնիայի բանակի ջախջախմանը ։
1945 թվականի վերջին Խաչատրյանը զորացրվել է բանակից։ 1946 թվականին աշխատել է Մեղրու շրջանի Տաշտուն գյուղի 8-ամյա դպրոցում ռուսաց լեզվի և գրականության ուսուցիչ։ Ավարտել է Երևանի հեռակա մանկավարժական ինստիտուտի ռուսաց լեզվի և գրականության ֆակուլտետը և նույն դպրոցում շարունակել աշխատել ուսմասվար, դպրոցի տնօրեն ։
Ծանոթագրություններ
Կատեգորիա:Տաշտուն գյուղում ծնվածներ Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Կարմիր աստղի շքանշանի ասպետներ Կատեգորիա:Արիության մեդալակիրներ Կատեգորիա:ԽՄԿԿ անդամներ Կատեգորիա:Դպրոցի տնօրեններ
Լևենտ
Լևենտ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռազմածովային նավատորմ
Ռազմածովային նավատորմ (ՌԾՆ, որոշ երկրներում անվանում են ռազմածովային ուժեր` ՌԾՈԻ), զինված ուժերի տեսակ, ռազմական գործողությունների օվկիանոսային և ծովային ռազմաբեմերում ռազմավարական և օպերատիվ խնդիրներ լուծելու համար։ Մեծ երկրների ՌԾՆ-երը իրենց կազմում ունեն ծովային տարբեր զորատեսակների (վերջրյա և ստորջրյա նավեր, ծովային ավիացիա, առափնյա պաշտպանության զորքեր, ծովային հետևակ և այլն) միավորումներ։
Խորհրդային (սովետական) ՌԾՆ ստեղծելու դեկրետը 1918 թվականի հունվարի 29-ին (փետրվարի 11-ին)] ստորագրել է Վ․ Ի․ Լենինը։ Կազմակերպական առումով ԽՍՀՄ ՌԾՆ-ն կազմված է եղել հետևյալ զորամիավորումներից.
Ժամանակակից ՌԾՆ-երը կարող են ավիացիայով և հրթիռային զենքով հարվածներ հասցնել հակառակորդի կարևոր օբյեկտներին, ափ հանել ռազմավարական, օպերատիվ և մարտավարական խնդիրներ լուծող դեսանտներ («Մոսկվա» հակասուզանավային հածանավը՝ նաև օդային), ոչնչացնել հակառակորդի ՌԾՈԻ խափանել հաղորդակցությունը, պաշտպանել սեփական օբյեկտները են։ ՌԾՆ-երը հագեցված են տարբեր նշանակության հրթիռային, տորպեդային, հրետանային, ականային և միջուկային (ատոմային և ջրածնային) զենքով։
Կատեգորիա:Ռազմածովային նավատորմ
(7738) Հեյման
(7738) Հեյման (Heyman), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 2,250614 ա. մ., առավելագույնը մոտենում է 1,8405 ա. մ. հեռավորության վրա և հեռանում 2,6607 ա. մ. ։ Արեգակի շուրջ մեկ ամբողջական պտույտ է կատարում 1233,25 երկրային օրվա ընթացքում, իր ուղեծրով շարժվելով միջինում 0,291912 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Օաք Ռիջ աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժիրայր Օրագյան
Ժիրայր Գրիգորի Օրագյան (ստեղծագործական կեղծանունը՝ Ջերարդո, ), հայ էքսպրեսիոնիստ նկարիչ։
Արտաքին հղումներ
Կատեգորիա:1901 ծնունդներ Կատեգորիա:1962 մահեր Կատեգորիա:Հայ նկարիչներ Կատեգորիա:Ստամբուլ քաղաքում ծնվածներ
Ֆիդելիո
«Ֆիդելիո» (Op. 72; Fidelio), Լյուդվիգ վան Բեթհովենի հեղինակած օպերան է՝ երկու գործողությամբ։ Այն գերմանացի մեծ երգահանի գրած միակ օպերան է։ «Ֆիդելիոյի» սյուժեն փոխառնված է ֆրանսիացի կոմպոզիտոր Պիեռ Գավոյի «Լեոնորա, կամ Ամուսնական սեր» օպերայից՝ գրված ֆրանսիացի դրամատուրգ Ժան Նիկոլա Բուիի (1763-1842 թթ.) ֆրանսերեն լիբրետոյի հիման վրա։ Գերմաներեն լիբրետտոյի հեղինակներն են Յոզեֆ Զոնլեյթները և Գեորգ Տրեյչկեն։
Սյուժեն
Արար 1.
Ժակինոն՝ բանտի պահապանը, սիրահարված է Մարսելինային՝ վերակացուի դստերը։ Բայց Մարսելինան երազում է երիտասարդ Ֆիդելիոյի՝ իր հոր նոր օգնականի սիրո մասին։ Իրականում Ֆիդելիո անվան տակ (թարգմանաբար նշանակում է հավատարիմ), աշխատանքի է վարձվել Լեոնորան՝ բանտարկյալներից մեկի՝ Ֆլորեստանի կինը։ Ֆլորեստանը ձերբակալվել էր բռնակալ Պիսառոյի դեմ ելույթ ունենալու համար և առանց դատ ու դատաստանի նետվել ստորգետնյա մի խոր, խոշտանգումների համար նախատեսված խուց։ Լեոնորան հույս ունի ինչ-որ բան իմանալ Ֆլորեստանի մասին և ձգտում է ազատել նրան։ Պիսառոն զեկուցում են, որ Սևիլյա ստուգումների է գալիս նախարար Դոն Ֆեռնանդոն, քանզի Մադրիդ լուրեր էին հասել քաղաքական շարժառիթներով բանտում հայտնված մարդկանց մասին։ Որպեսզի կարողանա թաքցնել իր ամենամեծ հանցանքը, Պիսառոն Ռոկոյին հրամայում է հենց այդ գիշեր գաղտնի սպանել իր բանտարկյալներից ամենավտանգավորին՝ Ֆլորեստանին։ Բայց Ռոկոն հրաժարվում է անել դա՝ ասելով, թե մահապատիժ իրականացնելն իր պարտականությունը չէ։ Այդ ժամանակ Պիսառոն Ռոկոյին պատվիրում է մի գերեզման փորել, իսկ ինքն էլ կսպանի Ֆլորեստանին։ Այդ խոսակցությանն ականջ է դնում Լեոնորան, ով մտադիր էր ամեն գնով ազատել իր սիրեցյալին, բայց թե ինչպես՝ դեռ չգիտե։ Մարսելինան հորդորում է հորը՝ բանտարկյալներին թույլ տալ կարճ զբոսանքի դուրս գալ՝ ի պատիվ Թագավորի։ Բանտարկյալները երանությամբ շնչում են թարմ օդը և գոհություն հայտնում Աստծուն՝ իրենց ազատություն դուրս գալու համար։ Լեոնորան զննում է նրանց դեմքերը, բայց Ֆլորեստանը նրանց մեջ չկա։ Հանկարծ հայտնվում է Պիսառոն և զայրույթով հրամայում է բոլոր բանտարկյալներին բանտախցեր տանել։
Արար 2.